
Ministru kabineta sēdes protokollēmums

Informatīvais ziņojums "Par samazinātās pievienotās vērtības nodokļa likmes divpadsmit procentu apmērā ietekmi uz svaigu augļu, ogu un dārzeņu cenām"

· 1. Pieņemt zināšanai iesniegto informatīvo ziņojumu.
· 2. Atbalstīt pievienotās vērtības nodokļa divpadsmit procentu likmes saglabāšanu Pievienotās vērtības nodokļa likumā noteiktiem augļiem, ogām un dārzeņiem.
· 3. Finanšu ministrijai kopīgi ar Zemkopības ministriju sagatavot un 2025. gada budžetu pavadošo likumprojektu paketē iesniegt grozījumus Pievienotās vērtības nodokļa likumā, paredzot, ka pievienotās vērtības nodokļa divpadsmit procentu likme tiek saglabāta pēc 2024. gada 31. decembra.
· 4. Zemkopības ministrijai līdz 2028. gada 1. jūnijam sagatavot un iesniegt izskatīšanai Ministru kabinetā informatīvo ziņojumu par pievienotās vērtības nodokļa samazinātās likmes divpadsmit procentu apmērā ietekmi uz svaigu augļu, ogu un dārzeņu piegāžu cenām galapatērētājiem, tai skaitā salīdzināt cenu svaigu augļu, ogu un dārzeņu piegādēm galapatērētājiem reģionālajā līmenī.

